Karlshamn
Karlshamn je lučki grad od 19,075 stanovnika na jugoistoku Švedske, on je i 
administrativni centar Općine Karlshamn od 31,143 stanovnika.

Geografske karakteristike
Karlshamn leži u Grofoviji Blekinge u zaljevu Baltičkog mora, udaljen oko 150 km jugozapadno od 
Malmöa i oko 60 km od Kristianstada.

Historija

Karlshamn je povelju o statusa grada dobio - 1664., kad je grad postao dio Kraljevine Šveske, prije toga pod danskom vlašću naselje se zvalo Bodekull. 

Dvije godine kasnije - 1666. grad je promijenio ime u Karlshamn (Karlova luka) 
u čast kralja Karla X Gustava.

Zbog svog strateškog položaja na Baltičkom moru, često je bombardiran i razaran, naročito za Skanijskog rata (1675. - 1679).

I pored toga grad je napredovao zahvaljujući odličnom položaju svoje luke preko koje se odvijala vanjska trgovina. Početkom 18. vijeka Karlshamn je imao oko 1 800
stanovnika, a na početku 19. vijeka njihov  broj se povećao na više od 3000. Taj rast tokom 18. vijeka, desio se zahvaljujući procvatu pomorske trgovine i izvozu drvne građe.

U to vrijeme grad je bio poznat po duhanskim proizvodima i brodogradnji, koja je tad doživjela ekspanziju.

Kao i mnogi drugi gradovi  istočne obale i Karlshamn je tokom 19. vijeka, i dobar dio 20. vijeka stagnirao, pa je brojem stanovnika pao od 12 na 67 mjesto, u razdoblju 1805. - 1950.

Nakon 1960. otpočeo je pozitivan trend za Karlshamn, tako da je njegova luka danas jedna od najvećih na jugu zemlje. 
Veliki industrijski pogoni u neposrednoj blizini grada, su također doprinjeli negovom prosperitetu.

Privreda 
U samom gradu djeluje tvornica ulja - AAK osnovana 1912., pored grada nalazi se tvornica  celuloze i papira osnovana 1962. i termoelektrana (Karlshamnsverket) snage 340 MW, izgrađena u periodu  1969. - 1973.

Izvori

Vanjske veze 

 Službene stranice općine Karlshamn 
Gradovi u Švedskoj